ايام السادات

ايام السادات فيلم مصرى اتعرض فى السينما فى سنه 2001, فيلم مبنى على السيرة الشخصيه و حياة الرئيس السادات. الفيلم من بطولة احمد زكى , و اللى زى قبل كدا فيلم مبنى على السيرة الشخصيه بتاعة الرئيس المصرى جمال عبد الناصر فى فيلم ناصر 56. و منى زكى و ميرڤت امين .الفيلم بيعتبر من احسن افلام احمد زكى حسب الاداء و التمثيل و اصعب دور مثله فى حياته, على حسب قوله, سيناريو وحوار احمد بهجت بتاع فيلم كتبه و اخرجه محمد خان. الفيلم مبنى على مذكرات السادات الشخصيه (البحث عن الذات) و كتاب جهان السادات عنه (سيدة من مصر). الفيلم اتصور ف 11 اسبوع و اتكلف 6 مليون جنيه مصرى.

 الفيلم 
الفيلم بيدور حولين حياة الرئيس المصرى انور السادات من ايام طفولته ف قرية ميت ابو الكوم ف محافظة المنوفيه لحد اغتياله فى حادثة المنصه. الفيلم كمان بيبين الاحداث المهمه اللى حصلتله و اللى قام بيها من اول ما دخل الكليه الحربيه و جوازته الاولانيه و اتهموه فى قضية تجسس لصالح الالمان ايام الحرب العالميه التانيه و تورطه فى اغتيال امين عثمان و تسريحه من الجيش. و ازاى هرب لحد ما الاحكام العرفيه اللى كانت متطبقه فى مصر ايام الحرب.و لما اتعرف بمراته التانيه جيهان السادات. و رجوعه للجيش مرة تانيه بعد ما صاحبه من زمان يوسف رشاد. اللى بقى دكتور الملك فاروق الخوصوى, اتوصتله عشان يرجع الجيش تانى. و عن انضمامه لحركة الظباط الاحرار و قيامهم بانقلاب على الحكم و خلعهم الملك و اعلنوا الجمهوريه و دور السادات فى الانقلاب اللى ذاع بيان رقم واحد بتاع الظباط الاحرار اللى ذاعوه فى الراديو, و بعدين عن نكسة 67 و تعينه عبد الناصر ليه كنائب لرئيس الجمهوريه و بعدين موت عبد الناصر و مسكه الحكم و خلافته مع مراكز القوى اللى كانت موجوده على ايام حكم عبد الناصر و ازاى اتخلص منهم و اتخلص من اعدائه السياسيين و بعدين حرب اكتوبر و بعدين دعمه للاخوان المسلمين و بقية التيارات الاسلاميه عشان يضربهم بالشيوعيين اللى كانو ليهم شعبية كبيره و معارضين ليه و فى الاخر اعتقالات سبتمبر اللى عماله و انتفاضة العيش ايام 18 و 19 يناير 1977 و حالات التوتر السياسى اللى حصل فى اواخر عهده و بعدين التيارات الاسلاميه المتطرفه دى اللى كان بيدعمها و بيقويها ضد معارضينه من الشيوعيين و الليبرالين اتقلبت عليه و اغتلوه فى العرض العسكرى اللى كان بمناسبة انتصار مصر فى حرب اكتوبر , و اغتلوه اكتوبر سنه 1981 ف الحادثه اللى اتعرفت بعد كدا بحادثة المنصه.

 شخصيات 
 محمد انور السادات: زى دوره احمد زكى .
 جيهان السادات: مثلت منى زكى دور جيهان السادات و هى صغيره و ميرفت امين مثلت دورها و هى كبيره.
 عاطف السادات: اخو السادات اللى استشهد فى حرب اكتوبر و قام بدوره احمد السقا (طلع فى دور صغير).
 جمال عبد الناصر: زى الدور محمد الخولى.
 عبد الحكيم سنهر: زى الدور فكرى اباظه.
 محمد نجيب: عبد الغنى ناصر.
 محمد حسنين هيكل: مخلص البحيرى.

 لينكات خارجيه 


مشاهدة نسخة الفيلم الكاملة على موقع اليوتيوب http://www.youtube.com/watch?v=LvfdxPvvShM

تصنيف:افلام مصريه
تصنيف:افلام 2001
تصنيف:افلام باللغه المصريه